पानीपत का द्वितीय युद्ध
पानीपत का द्वितीय युद्ध उत्तर भारत के हेमचंद्र विक्रमादित्य (लोकप्रिय नाम- हेमू) और अकबर की सेना के बीच 5 नवम्बर 1556 को पानीपत के मैदान में लड़ा गया था। अकबर के सेनापति खान जमान और बैरम खान के लिए यह एक निर्णायक जीत थी। इस युद्ध के फलस्वरूप दिल्ली पर वर्चस्व के लिए मुगलों और अफगानों के बीच चलने वाला संघर्ष अन्तिम रूप से मुगलों के पक्ष में निर्णीत हो गया और अगले तीन सौ वर्षों तक मुगलों के पास ही रहा।
उदगीर
उदगिर शहर को ऐतेहासिक महत्व प्राप्त है। शहर ८०० साल पुराने किले के लिये जाना जाता है। यह किला बहमनी शासकों ने बनाया था। शहर मराठों और निजाम के बीच हुए उदगीर की लड़ाई के लिए भी जाना जाता है। १७५९ मे हुए इस युद्ध में पेशवा सदाशिवराव भाऊ के अगुवाई मे मराठों ने निजाम को यही शिकस्त दी थी और दोनो के बीच यही संधि भी हुई थी। १९५६ तक यह शहर हैदराबाद राज्य मे था पर उसके बाद जब भाषानुसार राज्यो के पुनःनिर्माण मे यह शहर महाराष्ट्र मे सम्मिलित हो गया।अब यह शहर लातूर जिले का एक तालुका है।